Έντγκαρ Λούνγκου

Ο Έντγκαρ Λούνγκου (11 Νοεμβρίου 1956 - 5 Ιουνίου 2025) ήταν πολιτικός από τη Ζάμπια, ο 6ος Πρόεδρος της χώρας από τον Ιανουάριο του 2015 ως τον Αύγουστο του 2021.

Επί προεδρίας του Μάικλ Σάτα, ο Λούνγκου υπηρέτησε ως υπουργός Δικαιοσύνης και ως υπουργός Άμυνας. Έπειτα από το θάνατο του Σάτα τον Οκτώβριο του 2014, ο Λούνγκου πήρε το χρίσμα από το κόμμα του Σάτα, το Πατριωτικό Μέτωπο για τις επαναληπτικές προεδρικές εκλογές του Ιανουαρίου του 2015. Στις εκλογές επικράτησε με μικρή διαφορά του υποψηφίου της αντιπολίτευσης, Χακαΐντε Χιτσιλέμα και ορκίστηκε στο ύπατο αξίωμα της χώρας στις 25 Ιανουαρίου 2015. Επανεξελέγη για πλήρη θητεία πέντε ετών το 2016.

 Βιογραφία 
 Πρώτα χρόνια 
Γεννήθηκε στο Κεντρικό Νοσοκομείο της πόλης Εντόλα στην τότε Βόρεια Ροδεσία. Πήρε πτυχίο νομικής το 1981 από το Πανεπιστήμιο της Ζάμπιας και στη συνέχεια εργάστηκε στην νομική εταιρεία Andre Masiye and Company στη Λουσάκα. Μετά έλαβε στρατιωτική εκπαίδευση στο Μιλτέζ του Καμπούε. Αφού ολοκλήρωσε το στρατό, έγινε ασκούμενος δικηγόρος.

 Πολιτική καριέρα 
Αρχικά έγινε μέλος του Ενωμένου Κόμματος για την Εθνική Ανάπτυξη, όταν αρχηγός του ήταν ο Άντερζον Μαζόκα. Στη συνέχεια όμως προσχώρησε στο Πατριωτικό Μέτωπο, που είχε ηγέτη τον ιδρυτή του, Μάικλ Σάτα.

Έπειτα από τη νίκη του Πατριωτικού Μετώπου στις εκλογές του 2011, ο Λούνγκου έγινε υφυπουργός στο γραφείο του Αντιπροέδρου. Εν συνεχεία προήχθη σε υπουργό Εσωτερικών στις 9 Ιουλίου 2012. Έγινε υπουργός Άμυνας στις 24 Δεκεμβρίου 2013 μετά την παραίτηση του υπουργού Τζέφρι Μπουάλια Μουάμπα. Στη διάρκεια της μακρόχρονης ασθένειας του προέδρου Σάτα, ο Λούνγκου άσκησε καθήκοντα υπηρεσιακού προέδρου το 2013 με 2014. Έχει διατελέσει επίσης σε σειρά αξιωμάτων εντός του κόμματος PF και έγινε γενικός γραμματέας του και υπουργός Δικαιοσύνης στις 28 Αυγούστου 2014 στη θέση του αποπεμφθέντος Γουίντερ Καμπίμπα.

Ο πρόεδρος Σάτα ταξίδεψε στο εξωτερικό για ιατρικές εξετάσεις στις 19 Οκτωβρίου 2014, αφήνοντας τον Λούνγκου να κυβερνά εν απουσία του."Zambian President Michael Sata goes for medical check-up", BBC News, 20-10-2014."Party rivalries grow as Sata ails", Africa Confidential, volume 55, number 21, 24-10- 2014. Ο Σάτα απεβίωσε στις 28 Οκτωβρίου 2014. Υπηρεσιακός πρόεδρος ανέλαβε ο Αντιπρόεδρος, Γκάι Σκοτ και ο Λούνγκου εθεωρείτο ως ένας από τους πιθανότερους διαδόχους του Σάτα.
μικρογραφία|Ο Έντγκαρ Λούνγκου το 2018
Στις 3 Νοεμβρίου 2014 ο Λούνγκου απολύθηκε από γραμματέας του PF από τον Σκοτ.Scott drops Edgar Lungu as PF Secretary General, Lusaka Times, 3-11-2014. Αντικαταστάθηκε με τον Ντέβις Μουίλα, βουλευτή του Τσίπιλι. Ωστόσο, την επομένη, στις 4 Νοεμβρίου 2014, ο Σκοτ ανακοίνωσε ότι ο Λούνγκου θα παρέμενε γενικός γραμματέας του κόμματος."Guy Scott reinstates Edgar Lungu as Secretary General until the burial", Lusaka Times, 4-11-2014. Στις 30 Νοεμβρίου 2014 ο Λούνγκου εξελέγη στην ηγεσία του Πατριωτικού Μετώπου στη διάρκεια εθνικού συνεδρίου που έγινε στην Καμπούε. Ωστόσο, το συνέδριο ήταν ασυνήθιστο, καθώς δεν είχε διεξαχθεί ψηφοφορία, αλλά οι σύνεδροι είχαν απλώς ψηφίσει με ανάταση των χεριών.   

Στις 20 Ιανουαρίου 2015 έγιναν οι επαναληπτικές προεδρικές εκλογές στις οποίες ο Λούνγκου επικράτησε με οριακή διαφορά μόλις 27.757 ψήφων (1,66%) του αντιπάλου του, Χιτσιλέμα από το Ενωμένο Κόμμα για Εθνική Ανάπτυξη.  "The official results of the 2015 Presidential Election, as released by the ECZ" Ο Λούνγκου ανακηρύχθηκε νικητής των εκλογών από την Εφορευτική Επιτροπή.

 Προεδρία 
μικρογραφία|Ένα μέρος του πλήθους κατά την τελετή ορκωμοσίας του προέδρου Λούνγκου το 2015.

Ορκίστηκε Πρόεδρος της Ζάμπιας στις 25 Ιανουαρίου 2015 στο Εθνικό Στάδιο των Ηρώων της Λουσάκα.Matthew Hill, "Zambian Ruling Party's Edgar Lungu Inaugurated as President", Bloomberg, 25-1-2015.

 Επανεκλογή 2016 
Ο Λούνγκου εξελέγη ξανά πρόεδρος για πλήρη πενταετή θητεία τον Αύγουστο του 2016, με οριακή πλειοψηφία, επικρατώντας του αντιπάλου του Χιτσιλέμα.

 Εκλογές 2021 
Ο Λούνγκου ηττήθηκε στις προεδρικές εκλογές του 2021 από τον επί μακρόν αντίπαλό του Χακαΐντε Χιτσιλέμα.

 Προσωπική ζωή και θάνατος 
Ο Λούνγκου ήταν παντρεμένος με την Έστερ, με την οποία απέκτησαν 6 παιδιά. Το 2015 αποκαλύφθηκε ότι ο Λούνγκου λάμβανε θεραπεία εκτός Ζάμπιας για αχαλασία. Τον Αύγουστο του 2024 κατέρρευσε κατά τη διάρκεια τηλεοπτικής στρατιωτικής τελετής εξαιτίας υπογλυκαιμικής κρίσης, επιπλοκής της αχαλασίας.

Στις αρχές του 2025 ο Λούνγκου ταξίδεψε στη Νότια Αφρική για να λάβει εξειδικευμένη θεραπεία για μια μη αποκαλυφθείσα ασθένεια. Έως τον Μάιο του 2025 αναφέρθηκε ότι η κατάστασή του ήταν σταθερή, παρά τις φήμες για επιδείνωση της υγείας του. Το πρωί της 5ης Ιουνίου 2025, ο Λούνγκου απεβίωσε έπειτα από καρδιακές επιπλοκές κατά τη διάρκεια χειρουργικής επέμβασης στην κλινική Mediclinic Medforum στην Πρετόρια της Νότιας Αφρικής. Ήταν 68 ετών. Ο θάνατός του ανακοινώθηκε επίσημα από την κόρη του, Τασίλα, και έναν οικογενειακό δικηγόρο μέσω των κοινωνικών δικτύων.

 Παραπομπές 

 Εξωτερικοί σύνδεσμοι 


Κατηγορία:Πρόεδροι της Ζάμπιας